Consiliul Județean Bihor


             Consiliul Local al 
Nr. _____ din ________ 2023 


 Nr. _____ din ________ 2023
ACORD DE COLABORARE 
În conformitate cu prevederile:
· art. 35 alin. (1) din Legea 273/2006 privind finanțele publice locale, cu modificările și completările ulterioare;

· art. 129 alin. (2) lit. d) și e) și alin. (9) lit. a) din O.U.G. nr. 57/2019 privind Codul administrativ, cu modificările și completările ulterioare;

· art. 170 alin,. (1) și art. 173 alin. (1) lit. b) și e) coroborat cu alin. (3) lit. d) și alin. (7)   lit. a) din O.U.G. nr. 57/2019 privind Codul administrativ, cu modificările și completările ulterioare; 
· O.G. nr. 43/1997 privind regimul drumurilor, cu modificările și completările ulterioare;

· Legii nr. 230/2006 a serviciului de iluminat public;

·  Legii nr. 51/2006 a serviciilor comunitare de utilităţi publice. 

· Ordonanței de urgență a Guvernului nr. 195/2002 privind circulaţia pe drumurile publice

· Hotărârea C.J. Bihor nr. _____________
· Hotărârea Consiliului Local nr.________________
În scopul realizării în comun a unor lucrări pentru ocrotirea vieții, integrităţii corporale şi a sănătății persoanelor participante la trafic prin asigurarea iluminatului public al trecerilor pentru pietoni.

Părțile au convenit încheierea prezentului ACORD DE COLABORARE (denumit în continuare “Acord”), după cum urmează:
Art. 1. Părțile Acordului de colaborare:

JUDEȚUL BIHOR prin Consiliul Județean Bihor, cu sediul în municipiul Oradea, str. Parcul Traian, nr. 5, loc. Oradea, Județ Bihor, cod poștal 410033, cod fiscal 4244997, reprezentat legal prin Președinte - domnul Ilie Gavril BOLOJAN, în calitate de Lider de parteneriat, 

ȘI

 UAT Municipiul Marghita , cu sediul în Marghita , str.Calea Republicii , nr.1        Județ Bihor, cod poștal , cod fiscal 415300, reprezentat legal prin Primar – domnul/ doamna Marcel-Emil SAS ADĂSCĂLIȚII în calitate de Partener,
Convin următoarele:
Art. 2. Definiții: 

a. Acord de colaborare – prezentul Acord întocmit în baza prevederilor art. 129 alin. (2) lit. d)  lit.c și lit. e), și alin. (9) lit. a) și art. 170 alin,. (1) și art. 173 alin. (1) lit. b) și e) coroborat cu alin. (7) lit. a) din O.U.G. nr. 57/2019 privind Codul administrativ, cu modificările și completările ulterioare; 

b. Zi - înseamnă zi calendaristică, iar anul înseamnă 365 de zile; în afara cazului în care se prevede expres că sunt zile lucrătoare.

c. Proiect: asigurarea iluminatului public in vederea semnalizării corespunzătoare a  trecerilor cu sisteme inteligente de iluminat tip led cu lumină asimetrică pentru crearea unui contrast puternic între trecerea de pietoni și suprafața carosabilului.
d. Echipa de monitorizare și implementare - persoanele nominalizate de fiecare Partener conform prevederilor prezentului Acord de colaborare, având atribuții de urmărire a executării și implementării Acordului;
Art. 3. Obiectul Acordului de colaborare
Obiectul acestui Acord îl constituie asigurarea conlucrării între Parteneri, în scopul realizării în comun a unor proiectului de infrastructură rutieră de interes public, iluminarea corespunzătoare a trecerilor de pietoni pe timp de noapte 
Art. 4. Principiile de bună practică ale colaborării
(1) Părțile trebuie să contribuie la realizarea obiectului Acordului de colaborare şi să îşi asume rolul lor în cadrul colaborării, aşa cum acesta este definit în cadrul prezentului Acord.

(2) Părţile trebuie să se consulte în mod regulat şi să se informeze asupra tuturor aspectelor privind evoluţia Acordului.

(3) Părțile trebuie să implementeze activităţile cu respectarea dispozitiilor legale și a celor mai înalte standarde profesionale şi de etică.

(4) Părțile sunt obligate să respecte regulile referitoare la conflictul de interese şi regimul incompatibilităţilor, iar în cazul apariţiei unei asemenea situaţii să dispună luarea măsurilor care să conducă la stingerea acesteia şi evitarea producerii unei situații similare în viitor.
Art. 5. Situația juridică a colaborării
Prezenta colaborare nu are personalitate juridică şi nu constituie faţă de terţi o persoană distinctă de persoana partenerilor. 

Art. 6. Durata Acordului 
 Perioada de valabilitate a prezentului Acord de colaborare este cuprinsă între data semnării Acordului de către toate părțile contractante și până la momentul realizării integrale a obiectului Acordului. 
Art.7 Obligaţiile părţilor în implementarea prezentului acord de colaborare, U.A.T. Județul Bihor  și U.A.T. Marghita își asumă următoarele obligații:
	Organizația
	Obligațiile părților

	U.A.T. Județul Bihor prin Consiliul Județean Bihor
	- obținere finanțare în vederea  realizării și iluminării corespunzătoare a trecerilor de pietoni  pe timp de noapte;

-  realizarea lucrărilor de amenajare a trecerilor de pietoni ;

- montarea de indicatoare în vederea semnalizării corespunzătoare a acestora.

	U.A.T. Municipiul Marghita  prin Consiliul Local


	1. își dă acordul în vederea racordării sistemului de iluminat a semnalizării trecerilor de pietoni la reteaua de energie electrică – sistemul public de iluminat al unității administrativ teritoriale;

2.  suportă din bugetul local costurile energiei electrice pentru semnalizarea/iluminatul trecerilor de pietoni în cadrul sistemului de iluminat public.
3.   asigură mentenența sistemului de iluminat al trecerii de pietoni  aceasta urmând a fi  realizată în cadrul mentenanței  sistemului de iluminat public al UAT Municipiul Marghita


Art. 8. Drepturile Partenerilor
Partenerii au dreptul să solicite furnizarea oricăror informaţii şi documente legate de Acord, inclusiv în scopul îndeplinirii propriilor obligații.
Art. 9. Plăți

Plăţile privitor la prezentul Acord de colaborare vor fi suportate de către fiecare partener privitor la activitățile/documentele proprii. 
Art. 10. Forța majoră
(1)
Prin forță majoră se înțelege orice eveniment extern, imprevizibil, absolut invincibil și inevitabil intervenit după data semnării Acordului de colaborare, care împiedică executarea în tot sau în parte a Parteneriatului și care exonerează de răspundere partea care o invocă.

(2)
Pot constitui cauze de forță majoră evenimente cum ar fi: calamitățile naturale (cutremure, inundații, alunecări de teren), război, revoluție, embargo, pandemie.

(3)
Partea care invocă forța majoră are obligația de a notifica celeilalte părți cazul de forță majoră, în termen de 5 zile de la data apariției și de a dovedi existența situației de forță majoră în baza unui document eliberat sau emis de către autoritatea competentă, în termen de cel mult 15 zile de la data comunicării acestuia. De asemenea, are obligația de a comunica data încetării situației de forță majoră, în termen de 5 zile.

(4)
Părțile au obligația de a lua orice măsuri care le stau la dispoziție în vederea limitării consecințelor acțiunii de forță majoră.

(5)
Dacă partea care invocă forța majoră nu procedează la notificarea începerii și încetării cazului de forță majoră, în condițiile și termenele prevăzute, va suporta toate daunele provocate celeilalte părți prin lipsa de notificare.

(6)
Executarea Acordului de colaborare va fi suspendată de la data apariției cazului de forță majoră pe perioada de acțiune a acesteia, fără a prejudicia drepturile ce se cuvin părților.

(7) În cazul în care forța majoră și/sau efectele acesteia obligă la suspendarea executării prezentului Contract pe o perioadă mai mare de 3 luni, părțile se vor întâlni într-un termen de cel mult 10 zile de la expirarea acestei perioade, pentru a conveni asupra modului de continuare, modificare sau încetare a Contractului.

Art. 11. Legea aplicabilă

(1) Prezentului Acordului de colaborare i se va aplica legislația românească şi va fi interpretat în conformitate cu aceasta.
(2) Pe durata prezentului Acordului de colaborare, părţile vor avea dreptul sa convină în scris asupra modificării anumitor clauze, prin act adiţional, oricând interesele lor cer acest lucru sau când aceste circumstanţe au loc şi nu au putut fi prevăzute în momentul în care s-a încheiat prezentul Acord, cu respectarea legii aplicabile.
Art. 12. Soluționarea eventualelor divergențe și a litigiilor 

(1) Părțile vor depune toate eforturile pentru a rezolva pe cale amiabilă, prin tratative directe și negociere amiabilă, orice neînțelegere sau dispute/divergențe care se poate/pot ivi între ele în cadrul sau în legătură cu îndeplinirea Acordului de colaborare.
(2) Dacă disputa nu a fost astfel soluționată și Părțile au, în continuare, opinii divergente în legătură cu sau în îndeplinirea Acordului, acestea trebuie să se notifice reciproc și în scris, în privința poziției lor asupra aspectului în dispută precum și cu privire la a soluția pe care o întrevăd pentru rezolvarea ei.

(3) Dacă încercarea de soluționare pe cale amiabilă eșuează sau dacă una dintre Părți nu răspunde în termen de 5 zile lucrătoare de la luarea la cunoștință a notificării la solicitare, oricare din Părți are dreptul de a se adresa instanțelor de judecată competente.
Art. 13. Dispoziţii finale

(1) Comunicarea între părți se va realiza prin scrisoare oficială și/sau poștă electronică. Adresele de  e-mail care vor fi utilizate în acest scop vor fi comunicate în scris ulterior, prin adresa oficială.
 (2) Orice modificare a prezentului Acordului de colaborare va fi valabilă numai atunci când este convenită de către toate părțile Acordului, consemnată în scris, prin act adițional la prezentul Acord.
Întocmit în 2 (două) exemplare, în limba română, câte unul pentru fiecare parte a Acordului de colaborare
Semnături,
           Partener – LIDER DE PARTENERIAT,

                               U.A.T. JUDEȚUL BIHOR – CONSILIUL JUDEȚEAN BIHOR



prin PREȘEDINTE



      dl. Ilie Gavril BOLOJAN       

         Partener
         U.AT.  
                                  prin PRIMAR

                              dl. Marcel-Emil SAS ADĂSCĂLIȚII 

